**Infogate** (skratka **IG**) je súborný katalóg slovenských knižníc, ktorý bol spustený do prevádzky v roku 2013 slovenskou spoločnosťou SVOP, spol. s r.o.

Katalóg predstavuje jednotné vyhľadávacie prostredie vo viac ako 1 500 000 bibliografických záznamoch zapojených knižníc. Denne pribúdajú do databázy nové záznamy a vo výsledku vyhľadávania sú prezentované deduplikovane. Čitateľ sa v zázname ľahko zorientuje, v ktorej knižnici sa ním hľadaný titul nachádza a zistí jeho dostupnosť v materskom online katalógu danej knižnice. Inšpiráciou pri hľadaní mu budú hodnotenia, komentáre iných čitateľov, ako aj audio, video ukážka a externé recenzie na titul. Databáza kníh je otvorená všetkým knižniciam, ktoré majú záujem pridať svoje bibliografické záznamy. Knižnici nevznikajú zapojením sa ani účasťou v projekte žiadne finančné náklady smerom k zriaďovateľovi projektu.

Vývoj súborného katalógu
------------------------

### Distribuované hľadanie verzus „centrálny index"

Myšlienka vytvoriť federatívne vyhľadávanie nad viacerými knižničnými databázami bola realizovaná už v roku 2005 pod názvom Infogate. Typickým technologickým nástrojom v tom čase bolo použitie protokolu Z39.50, paralelná distribúcia dotazu vyhľadávania do zvolených databáz, čakanie na výsledky (niekedy neúspešne) a následné spájanie výsledkov. Málo dostupné v katalógoch boli tiež technológie OpenURL, SIP2 a iné. Vyhľadávanie bolo teda rýchlostne závislé od zvolených katalógov a čitateľ často musel podniknúť ďalšie kroky, aby sa dozvedel informáciu o reálnej dostupnosti dokumentu. Práve dostupnosť OAI-PMH a OpenURL spolu s myšlienkou vytvárania silnej databázovej platformy s prvkami „FRBR-izácie" nám umožnili vytvoriť skutočný súborný katalóg. Aplikácia OAI Providera, nachádzajúca sa na serveroch jednotlivých knižníc, pripraví dávku bibliografických záznamov, ktoré konvertuje z príslušného bibliografického formátu používaného knižnicou do formátu XML. Na strane databázy súborného katalógu je spustená aplikácia OAI Harvester, ktorá sa pokúša v pravidelných intervaloch o stiahnutie dostupných XML súborov a ich vloženie do súbornej databázy. Pomocou OpenURL linky sú spojené výsledný záznam v súbornom katalógu Infogate so záznamom v OPAC-u materskej knižnice, takže prístup k údajom o dostupnosti exemplárov je k dispozícii na jeden klik.

Ciele projektu
--------------

Hlavné ciele projektu Infogate sú:

* vybudovať databázu bibliografických záznamov z čo najväčšieho počtu knižníc všetkých typov,
* umožniť používateľom jednotné vyhľadávanie v tejto databáze s transparentnou navigáciou z výsledného záznamu do OPACu zdrojovej knižnice,
* zviditeľniť databázy knižníc, a tiež samotné knižnice širokej verejnosti vďaka sprístupňovaniu ich bibliografických záznamov v prehliadači Google. Na rozdiel od bežných OPACov, je Infogate indexovaný vyhľadávačom Google, a tak je možné sa vďaka výsledku vyhľadávania dostať k záznamu v Infogate a nakoniec ku zdrojovej knižnici,
* výsledné bibliografické záznamy prezentovať deduplikované, pričom rešpektujeme poradie alebo rok vydania diela,
* ponúknuť používateľovi atraktívny dizajn funkčný na všetkých zobrazovacích platformách,
* pri jednotlivých tituloch zobrazovať obálky kníh a anotácie,
* obohacovať záznamy o širší kontext, ako napríklad: zvukové ukážky alebo video ukážky,
* stať sa portálom pre širokú čitateľskú verejnosť,
* ponúknuť funkcionality „mojej knižnice" so základnými funkciami pre používateľov ako aj malé knižnice.

Deduplikácia dát
----------------

V predošlej verzii katalógu Infogate bola množina deduplikovaných záznamov identifikovaná iným farebným pozadím, výraznejšími identifikačnými prvkami v podobe názvu a autora. Obsahovala rovnako aj informáciu o počte zoskupených záznamov o danom diele a počte knižníc, v ktorých sa tieto záznamy nachádzali. Pri každom takomto záhlaví bola možnosť ho otvoriť a zobraziť tak jednotlivé záznamy. V aktuálnej verzii Infogate badať snahu deduplikovať čo najviac bibliografických záznamov toho istého diela, a to aj v prípade, že majú iba niekoľko spoločných prvkov. Výsledkom spájania sú súborné záznamy o tituloch, pričom v deduplikovanej množine je rešpektované poradie alebo rok vydania. V predošlej verzii existovalo toľko záznamov, v koľkých knižniciach sa titul nachádzal. Tieto záznamy boli uložené pod jedným záhlavím. V súčasnosti existuje iba jeden bibliografický záznam titulu obsahujúci informácie o dostupnosti v jednotlivých knižniciach, ktoré ho majú vo fonde.

Podmienky zapojenia knižnice do databázy Infogate
-------------------------------------------------

Účasť je potrebné vyjadriť súhlasom so zapojením, ktorý definuje podmienky prístupu a záujemcom ho pošleme na vyžiadanie. Knižnica musí disponovať aplikáciou OAI-PMH Provider, ktorú by si mala obstarať od dodávateľa svojho knižnično-informačného systému. Ďalej je potrebné pre priamy prístup k záznamom do lokálneho online katalógu, aby boli prepojené linkou OpenUrl. V opačnom prípade bude smerovať linka zo záznamu v Infogate iba na úvodnú stránku OPACu knižnice namiesto do detailu záznamu. Po prvotnom stiahnutí všetkých bibliografických záznamov a ich prevode do databázy Infogate, sú bibliografické záznamy z knižnice aktualizované v dohodnutom časovom intervale, zvyčajne raz za 24 hodín. Aktualizáciou sa rozumie stiahnutie nových záznamov, zmien alebo odstránenie vymazaných záznamov.

Zapojené knižnice
-----------------

K 1. novembru 2019 bolo v katalógu kníh zapojených 40 knižníc. Z toho bolo 18 akademických knižníc, 1 vedecká knižnica, 6 špecializovaných a 38 verejných knižníc. Každá knižnica, ktorá začne využívať funkčnú nadstavbu pre malé knižnice Biblib, je automaticky zapojená do súborného katalógu a otvára tak svoj fond širokej verejnosti. 

Medzi najvýznamnejšie zapojené knižnice patria:

* Univerzitná knižnica v Bratislave
* Akademická knižnica Univerzity Komenského v Bratislave
* Centrum vedecko-technických informácií
* Mestská knižnica v Bratislave
* Krajská knižnica Ľudovíta Štúra vo Zvolene
* Krajská knižnica Karola Kmeťka v Nitre

### Prečo by sa mala knižnica pridať?

Databáza kníh predstavuje zhmotnenie vízie o vzájomnej spolupráci a spájaní knižníc. Svojou účasťou sa knižnica stáva časťou väčšieho celku a môže svojim čitateľom ponúkať nové a kvalitnejšie služby. Viaceré online katalógy nedisponujú pokročilými funkciami ani funkciami OPACov 2.0, vďaka účasti v Infogate môže knižnica tieto funkcie svojim používateľom priniesť. Záznamy v databáze kníh sú indexované vyhľadávačom Google. Prostredníctvom vyhľadávania konkrétneho dokumentu v tomto vyhľadávači sa tak čitatelia môžu dostať až do OPACu jeho materskej knižnice.

### Ako funguje zber bibliografických záznamov z knižníc?

Zjednodušene môžeme povedať, že princíp fungovania poskytnutia a zberu dát funguje nasledovne: na serveroch jednotlivých knižníc zapojených do projektu funguje aplikácia OAI Provider, ktorej úlohou je „pripraviť" bibliografické záznamy z knižnicou využívaného bibliografického formátu do formátu XML a vystaviť ich na zber. Na strane databázy je spustená aplikácia OAI Harvester, ktorá sa v pravidelných intervaloch snaží o stiahnutie XML súborov a ich vloženie do súbornej databázy. Množina stiahnutých záznamov prejde ďalším spracovaním a následne je uložená do spoločnej databázy.

Katalóg ponúka viaceré funkčné celky.

Mylib – Moja knižnica
---------------------

Moja knižnica (skratka MY) predstavuje rozšírenie katalógu kníh Infogate o čitateľský denník – možnosť si evidovať vlastnú čitateľskú aktivitu a/alebo tituly, ktoré vlastníte alebo ste čítali. V mojej knižnici si môžete budovať prehľadný zoznam titulov, v ktorom viete jednoducho filtrovať rôzne stavy kníh a mať vždy prehľad o tom, čo ste už čítali alebo čo sa čítať chystáte, či práve čítate. Vaša knižnica je prístupná iba pre vás, žiaden iný používateľ nevidí, čo v nej máte. Mylib je k dispozícii každému registrovanému čitateľovi katalógu kníh Infogate. Pri každej knihe, ktorú čitateľ nájde v Infogate je v detaile pod obálkou tlačidlo Pridať do MY, pomocou ktorého zaradí daný titul do mojej knižnice. Následne si môže upraviť detaily ohľadom čitateľskej aktivity a vlastníctva.

Bazár kníh
----------

Súčasťou Infogate je aj knižný bazár. Registrovaní používatelia môžu ktorémukoľvek titulu pridať svoj inzerát a ponúknuť ho na predaj. Záujemcovia si vedia prezrieť zoznam ponúkaných kníh a v prípade záujmu reagovať na inzerát, a to aj bez prihlásenia. Bazár kníh je zadarmo.

Biblib – systém pre malé knižnice
---------------------------------

Biblib je jednoduchý knižničný systém alebo funkčná nadstavba určená pre malé knižnice (obecné, školské, podnikové, farské; knižnice nadácií, spolkov, združení a pod.). Umožňuje budovať fond preberaním záznamov z Infogate alebo vytvorením nových záznamov vyplnením formulára. Funguje v režime bez prírastkov (eviduje detaily o titule ako umiestnenie, kategória a poznámka) a v režime s prírastkami (exemplármi). 

Pre knižnice ponúka verejne prístupný online katalóg v tvare Infogate.sk/library/skratkakniznice a úvodnú stránku knižnice s možnosťou zápisu údajov (základné informácie, otváracia doba, kontakty), ktorú dokáže spravovať administrátor knižnice.

Biblib nevyžaduje školenie, založiť a spravovať knižnicu dokáže ktokoľvek aj bez knihovníckeho vzdelania. K dispozícii sú popísané postupy a video návody. Je prispôsobený aj neprofesionálnymi knihovníkom (nevyžaduje znalosť bibliografických formátov). Na jeho prevádzku je potrebný iba počítač (desktop, laptop, tablet) s internetovým prehliadačom. Všetky údaje sú uložené v cloude, sú pravidelne zálohované. Systém je pre malé knižnice zdarma do 2500 titulov. Pre používanie systému sa stačí zaregistrovať.

Spravuje tvorbu a vyraďovanie exemplárov vrátane zápisu potrebných údajov:

Popis knižničného systému (KIS) Biblib pre malé knižnice|  | **Profil zadarmo** | **Platený profil** |
| --- | --- | --- |
| **Základné vlastnosti systému** | **bez exemplárov** | **s exemplármi** | **s exemplármi** |
| webová služba prevádzkovaná v profesionálnom dátovom centre | áno | áno | áno |
| dostupnosť služby 24 hodín / 7 dní v týždni | áno | áno | áno |
| zabezpečené zálohovanie dát | áno | áno | áno |
| automatické aktualizácie systému | áno | áno | áno |
| bezpečná šifrovaná komunikácia | áno | áno | áno |
| knižnica sa stáva súčasťou Infogate | áno | áno | áno |
| zmluvný vzťah s garanciami dostupnosti systému a podpory |  |  | áno |
| **Prezentačná vrstva knižnice** | **bez exemplárov** | **s exemplármi** | **s exemplármi** |
| profilová stránka knižnice v správe knižnice | áno | áno | áno |
| priama linka na profilovú stránku knižnice | áno | áno | áno |
| **Budovanie fondu** | **bez exemplárov** | **s exemplármi** | **s exemplármi** |
| preberanie hotových záznamov | áno | áno | áno |
| jednoduchý a rozšírený formulár | áno | áno | áno |
| zakladanie nových záznamov | áno | áno | áno |
| **Práca s exemplármi** | **bez exemplárov** | **s exemplármi** | **s exemplármi** |
| voľný zápis počtu exemplárov | áno |  |  |
| vytváranie prírastkov a úbytkov kníh |  | áno | áno |
| prírastkový a úbytkový zoznam |  | áno | áno |
| predtlač čiarových kódov |  | áno | áno |
| revízia knižničného fondu |  | áno | áno |
| výkonnostné a prehľadové štatistiky exemplárov |  |  | áno |
| **Správa čitateľov** | **bez exemplárov** | **s exemplármi** | **s exemplármi** |
| evidencia neregistrovaných čitateľov | áno |  |  |
| registrácia čitateľov |  | áno | áno |
| kategórie čitateľov |  | áno | áno |
| generovanie čiarového kódu |  | áno | áno |
| tlač prihlášky a čitateľského preukazu |  | áno | áno |
| zoznam čitateľov |  | áno | áno |
| prepojenie účtu čitateľa s účtom v InfoGate |  | áno | áno |
| anonymizácia čitateľov v súlade s GDPR |  | áno | áno |
| výkonnostné a prehľadové štatistiky čitateľov |  |  | áno |
| **Výpožičný proces** | **bez exemplárov** | **s exemplármi** | **s exemplármi** |
| vypožičiavanie | áno | áno | áno |
| výpožičná karta čitateľa |  | áno | áno |
| výpožičky cez čiarový kód |  | áno | áno |
| automatické upomienky | áno | áno | áno |
| objednávky (odloženie) |  |  | áno |
| rezervácie |  |  | áno |
| zoznamy výpožičiek/upomienok | áno | áno | áno |
| zoznamy objednávok / rezervácií |  |  | áno |
| výkonnostné a prehľadové štatistiky výpožiček |  |  | áno |
| **Poplatky a služby** | **bez exemplárov** | **s exemplármi** | **s exemplármi** |
| generovanie poplatkov väčších ako 0 € |  |  | áno |
| účtovanie knižnicou definovaných poplatkov |  |  | áno |
| podpora kreditu |  |  | áno |
| generovanie a tlač / uloženie účteniek |  |  | áno |
| štatistiky pokladne a tržieb |  |  | áno |
| **Emailové notifikácie** | **bez exemplárov** | **s exemplármi** | **s exemplármi** |
| pripomienka pred koncom výpožičnej doby |  | áno | áno |
| upomienky |  | áno | áno |
| avízo o pripravenej objednávke (odloženie) |  |  | áno |
| avízo o vrátenej rezervácii |  |  | áno |
| žiadosť o odloženie (pre knižnicu) |  |  | áno |
| exspirácia odloženej knihy (pre knižnicu aj čitateľa) |  |  | áno |
| pripravené vzory notifikácií s možnosťou úpravy |  | áno | áno |
| **Online katalóg** | **bez exemplárov** | **s exemplármi** | **s exemplármi** |
| priama linka na online katalóg | áno | áno | áno |
| jednoduché / rozšírené vyhľadávanie | áno | áno | áno |
| čitateľské konto |  | áno | áno |
| prepojenie viacerých čitateľských účtov |  | áno | áno |
| objednávky / rezervácie |  |  | áno |
| výkonnostné a prehľadové štatistiky používania online katalógu |  |  | áno |
| **Nastavenie systému** | **bez exemplárov** | **s exemplármi** | **s exemplármi** |
| generátory poradových čísiel a kódov |  | áno | áno |
| registračný poplatok pre kategórie |  | áno | áno |
| parametre objednávok |  |  | áno |
| parametre rezervácií |  |  | áno |
| výpožičné parametre |  | áno | áno |
| nastavenia predlžovania |  | áno | áno |
| upomienky (ceny a doby trvania) |  | áno | áno |
| otváracia doba knižnice a sviatky | áno | áno | áno |

Referencie
----------

1. ↑   *InfoGate* [online]. www.svop.eu, [cit. 2018-07-26]. Dostupné online.
2. ↑  GRMAN, Ján; ŠPÁNI, Pavol. Súborný katalóg kníh Infogate.sk. *ItLib* (Bratislava: CVTI SR), roč. 2013, čís. 4. Dostupné online [cit. 2018-07-27].
3. ↑  GRMAN, Ján. *Zborník príspevkov z 39. medzinárodného sympózia Infos 2017*. 1. vyd.. vyd. Bratislava : Spolok slovenských knižníc, 2017. ISBN 978-80-89586-09-7. S. 136-140.
4. ↑  GRMAN, Ján; RÁCZOVÁ, Hana; ŠPÁNI, Pavol. Katalóg kníh InfoGate smeruje ku komunite a malým knižniciam. *Bulletin SAK* (Bratislava: Slovenská asociácia knižníc), 2017, roč. 2017, čís. 3, s. 10-16. Dostupné online [cit. 2018-07-27]. ISSN 1335-7905.
5. ↑  BRATISLAVA, SVOP spol. s.r.o.. *InfoGate – Zapojené inštitúcie* [online]. www.infogate.sk, [cit. 2018-07-27]. Dostupné online. (lang)
6. ↑   *Moja knižnica – návod* [online]. infogate.sk, [cit. 2018-07-27]. Dostupné online.
7. ↑  ŠPÁNI, Pavol. *Inovácie pre budúcnosť verejných knižníc* [online]. Bratislava: Mestská knižnica v Bratislave, 2019-10-24, [cit. 2019-10-28]. S. 24-27. Dostupné online.

Externé odkazy
--------------

* Oficiálna stránka